ANDREW WOMMACK EVANKELIUMIN ÄÄRELLÄ
USKO SAANEESI 24/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Aiheesta on saatavana myös CD- ja DVD-levyjä sekä työkirja.
Sarjani lähestyy loppuaan. Olen käsitellyt jo paljon asioita.
Opetukseni eroaa perinteisestä kristillisyydestä. Monet kristityt -
pyytävät ja anovat Jumalaa toimimaan ja tekemään jotain.
Olen opettanut, että Jumala on jo toiminut Jeesuksessa, -
ja Jeesuksen kautta olet jo saanut kaiken, mitä tulet ikinä tarvitsemaan.
Hän myös antoi sinulle tarpeeksi voimaa kaikkeen, mitä tarvitsetkin.
Et tarvitse mitään lisää, sinun pitää vain oppia käyttämään sitä.
Tämä on todella tärkeää. Tästä olen puhunut.
Puhuin jakeesta Room. 12:3, jonka mukaan jokaiselle -
on annettu tietty määrä uskoa, ei eri määriä eri ihmisille.
Kaikilla on sama määrä uskoa.
Uskon mittaamiseen on olemassa vain yksi mittatikku.
Jotkut ovat oppineet käyttämään uskoaan muita paremmin, -
mutta kaikilla on Jumalan Pojan usko.
Paavali sanoo jakeessa Gal.2:20 eläneensä Jumalan Pojan uskossa.
Se on meidänkin uskomme määrä.
Puhuin viimeksi myös jakeesta 2. Piet. 1:1 "Simeon Pietari, -
Jeesuksen Kristuksen palvelija ja apostoli, niille, -
jotka ovat saaneet yhtä kalliin uskon kuin mekin meidän Jumalamme -
ja Vapahtajan Jeesuksen Kristuksen vanhurskaudessa."
Käytin koko jakson sen selittämiseen, että meillä ja Pietarilla on sama usko.
Ongelmasi ei ole usko, vaan tieto.
Sama asia toistetaan 2. Pietarin kirjeen seuraavassa jakeessa: -
"Armo ja rauha lisääntyköön teille Jumalan ja meidän Herramme -
Jeesuksen tuntemisen kautta."
Useimmat ihmiset rukoilevat armoa ja rauhaa.
"Voi Jumala, anna minulle rauhaa." Jos jokin on järkyttänyt heitä -
ja he ovat masentuneita ja lannistuneita, he pyytävät, -
että Jumala antaisi heille rauhan ja ottaisi pois levottomuuden.
Rauha tuleekin Jumalan tuntemisesta.
Jos olet masentunut, kyse ei ole hormoneista -
eikä kemiallisesta epätasapainosta, vaikka lääkäri sanookin niin.
Lääkäri näkee vain kehossasi olevat lopputulokset.
Hormonaalinen ja kemiallinen epätasapaino -
on ongelman seuraus, ei syy.
Ongelman syy on se, ettet tunne kunnolla Jumalaa -
ja Herraamme ja Jeesusta. Keskityt ongelmaan, et lupaukseen.
Kehosi vain reagoi siihen.
Hormonit voivat olla epätasapainossa, ja niitä voidaan lääkitä lääkkeellä, -
joka tekee sinut turraksi ja vaikuttaa mieleesi ja tunteisiisi, -
mutta se on vain oireiden hoitamista. Ongelma on yhteytesi Herraan.
Jes. 26:3 "Vakaamieliselle sinä talletat rauhan, -
rauhan, sillä hän turvaa sinuun."
Tämä rauha tarkoittaa tunnetta.
Jumala antaa täydellisen rauhan. Se liittyy siihen, mitä ajattelet.
Pietarin kirjeen mukaan rauha liittyy tietoon ja keskittymiseen.
Ihmiset rukoilevat, että Jumala antaisi heille armoa, rakkautta, -
iloa ja rauhaa, mutta totuus on, että olet jo saanut ne.
Gal. 5:22 "Mutta Hengen hedelmä on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys, itsensähillitseminen."
Jos lukisit tuon ja uskoisit saaneesi sen, tunteesi muuttuisivat.
Keskittyisit siihen, mitä sinulla on etkä siihen, mitä sinulla ei ole.
Jos keskittyisit siihen, mitä Kristus on tehnyt sen sijaan, -
mitä voi tapahtua, saisit rauhan.
Tiedän, että moni on tästä eri mieltä. Olen opettanut, -
että meidän on vastustettava paholaisen valheita ja eksytystä.
Useimmat uskovatkin ovat uskoneet maailman ajattelutavan.
He ovat antaneet psykologian ottaa hallintavallan ja uskovat, -
ettei tällaisia asioita voi hallita.
Heistä masennus on täysin normaalia, eikä sille voi mitään.
Se on paholaisen valhe.
2. Piet. 1:2 sanoo: "Armo ja rauha lisääntyköön teille Jumalan -
ja meidän Herramme Jeesuksen tuntemisen kautta."
Sanotaanko tässä, ettei se koske hormonien epätasapainosta -
ja muista nykyajan sairauksista kärsiviä? Ei, tästä ei ole poikkeuksia.
Jos sinulla ei ole sanoin- kuvaamatonta iloa, se johtuu siitä, -
ettet ole yhteydessä Jumalaan etkä toimi uskosta käsin.
1. Piet. 1:8 "Häntä te rakastatte, vaikka ette ole häntä nähneet, -
häneen te uskotte, vaikka ette nyt häntä näe, -
ja riemuitsette sanomattomalla ja kirkastuneella ilolla".
Ilo liittyy siis uskomiseen.
Jos uskot, sinulla on tämä ilo. Jos et usko, olet masentunut.
En halua tuomita tai masentaa ketään, mutta Raamatun mukaan -
saamme täydellisen rauhan, kun turvaamme Jumalaan.
Ps. 16:11 "ylenpalttisesti on iloa sinun kasvojesi edessä, -
ihanuutta sinun oikeassa kädessäsi iankaikkisesti."
Jos et koe näin, et asu Jumalan läsnäolossa etkä keskity Häneen.
Sinulla ei ole oikeaa tietoa.
Monet teistä eivät usko tähän.
Siteeraan Raamattua, mutta kaikki eivät välitä, mitä Raamattu sanoo.
Annatte tunteiden hallita itseänne totuuden sijaan.
Katsotte kielteisiä asioita, ette Raamattua, joka on Jumalan Sana.
Jos antaisitte sen muokata ajatteluanne, ette olisi masentuneita.
Moni ei pidä tästäkään totuudesta.
Jumala on näyttänyt minulle totuuden.
Siksi en ole ollut masentunut tai lannistunut yli 40 vuoteen.
Monet saarnaajat sanovat, että se, joka sanoo näin, valehtelee.
Myönnän, että minulle on tapahtunut paljon lannistavia asioita -
ja masentuminen ja lannistuminen ovat hyökänneet kimppuuni, -
mutta olen torjunut ne, koska tiedän, että hengessäni on rauha ja ilo.
Masennus ei ole vallannut minua kuin kymmeneksi minuutiksi.
Rukoilen, vastustan sitä ja voitan sen. Voin todistaa, -
ettei masennus ole saanut minua valtaansa yli 40 vuoteen.
Olen kohdannut ongelmia, mutta olen voittanut ne.
Jonkun mielestä niin ei voi elää, -
mutta jos keskitymme Herraan, saamme rauhan, sanoo Raamattu.
2. Piet. 1:2 "Armo ja rauha lisääntyköön teille Jumalan -
ja meidän Herramme Jeesuksen tuntemisen kautta."
Jos keskityt Jumalaan, sinulla on rauha. Seuraava jae: -
"Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvi- taan, hänen tuntemisensa kautta, -
joka on kutsunut meidät kirkkaudellaan ja täydellisyydellään".
Armo ja rauha siis lisääntyvät Jumalan tuntemisen kautta, -
siinä määrin kuin tunnemme Häntä.
Tästä tässä jakeessa on kyse. Armo ja rauha tulevat osaksemme -
suhteessa siihen, kuinka hyvin tunnemme Häntä.
Silloin saamme kaiken, mitä elämään ja jumalisuuteen tarvitaan.
Mitä kaikkea elämään ja jumalisuuteen sisältyy?
Siihen sisältyy vauraus, fyysinen ja tunne-elämän terveys, -
ihmissuhteiden parantuminen, kaikki elämän osa-alueet.
Kaikki, mitä elämään ja jumalisuuteen tarvitaan, -
tulee Hänen tuntemisensa kautta, joka on meidät kutsunut.
Seurakunta ei usko tätä.
Sen mielestä pitää paastota, anoa, pyytää ja rukoilla.
Jos vastausta ei kuulu, pitää kerätä pari sataa ihmistä -
painostamaan Jumalaa ja vääntämään kättä Hänen kanssaan.
Tämä on seurakunnan asenne, -
mutta tämän mukaan kaikki tarvittava tulee Jumalan tuntemisen kautta.
Jos olet sairas tai köyhä tai sinulla on ihmissuhdeongelmia, -
ongelmasi on se, ettet tunne Jumalaa tarpeeksi.
Jos sinulla on oikea tieto, voit rakastaa ihmisiä -
heidän teoistaan riippumatta, mutta "kaikki, jotka tahtovat elää -
jumalisesti Kristuksessa Jeesuksessa, joutuvat vainottaviksi", 2. Tim. 3:12.
Voi siis olla, ettei sinusta pidetä.
Jos ihmissuhdeongelmat johtuvat sinusta, ne ratkeavat, -
kun alat tuntea Jumalaa paremmin.
Voit kääntää toisen posken etkä ole enää vihainen ihmisille.
Eräs ihminen väitti minua lahkoksi.
Tusina henkilökuntani jäsentä istui hänen seurakunnassaan eturivissä, -
kun hän sanoi, että olin ovelin lahko Jim Jonesin jälkeen.
Hän pani ihmiset polttamaan kirjojani ja kasettejani -
ja kritisoi minua vuosikymmeniä. En kertaakaan suuttunut hänelle.
Olen siunannut häntä ja antanut rahaa hänen seurakunnalleen.
En koskaan reagoinut ilkeästi. Tämä tapahtui 20―30 vuotta sitten.
Pari vuotta sitten tapasimme taas, kun esiinnyimme yhdessä televisiossa.
Hän sanoi katsovansa ohjelmiani televisiosta joka päivä.
Olemme käyneet yhdessä syömässä, ja hänellä on puhelinnumeroni, -
jotta voimme pitää yhteyttä. Meistä on tullut ystäviä.
Hän puhui juuri raamattukoulussani, ja hänestä pidettiin kovasti.
En ole koskaan arvostellut häntä, suuttunut hänelle tai kadehtinut häntä.
Se on mahdollista. Olen tehnyt niin.
En taistele lihaa ja verta vastaan. En tiedä, mikä hänen ongelmansa oli.
Hän ei koskaan pyytänyt anteeksi.
En tiedä, mitä oikein tapahtui, enkä itse asiassa välitä.
Tiedän vain, että voin vaeltaa rakkaudessa. Mikään, mitä teet, -
ei voi tehdä minua vihaiseksi ilman, että itse suostun siihen.
Et ehkä usko sitä, koska et tunne Jumalaa samoin.
Et ole nähnyt Jeesuksen sanovan niille, jotka ristiinnaulitsivat Hänet -
"Isä, anna heille anteeksi, sillä he eivät tiedä, mitä he tekevät".
Voit vaeltaa rakkaudessa ja rakastaa niitä, jotka vihaavat sinua.
Olen todistanut sen.
Voin vaeltaa terveydessä ja olla pelkäämättä, -
kun lääkäri sanoo, että minulle on tehtävä avosydänleikkaus.
En usko sitä, sillä se on valhe. Olen terve kuin pukki.
Voit tehdä näin, jos tunnet Jumalan.
Kaikki perustuu tuntemiseen. Lupaus täyttyy siinä suhteessa -
kuin tunnet Jumalaa. Vähän tuntemista, vähän rauhaa.
Vähän tuntemista, vähän vaurautta ja paranemista.
Sinulla on jo kaikki, mitä tarvitset, mutta hengessäsi olevat asiat -
suodattuvat mielesi kautta ja alkavat vasta sitten toimia -
kehossasi ja elämässäsi. Siksi sinun pitää uudistaa mielesi.
Room. 12:2 "Älkääkä mukautuko tämän maailmanajan mukaan..."
Emme saa ajatella maailman tavoin, mukautua sen muottiin -
emmekä omaksua sen asenteita.
"Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, tutkiaksenne, -
mikä on Jumalan tahto, mikä hyvää ja otollista ja täydellistä."
Muuttumisesta käytetään sanaa metamorfoosi.
Jos haluat muuttua rumasta toukasta kauniiksi, lentäväksi perhoseksi, -
sinun pitää uudistaa mielesi. Kristuksessa olet saanut kaiken.
Jos olet syntynyt uudesti, henkesi on samanlainen kuin Hänen.
"Sellainen kuin hän on, sellaisia mekin olemme tässä maailmassa."
Ei siis tulevassa maailmassa, vaan tässä maailmassa.
Henkesi on täydellinen, mutta se toimii ymmärryksesi kautta.
Jumala on jo tehnyt oman osuutensa.
Kaikki, mitä ikinä tarvitset pelastukseen, on jo sisälläsi, -
mutta se tulee Hänen tuntemisensa kautta, joka on meidät kutsunut.
Seuraava jae, 2. Piet. 1:4 "joiden kautta hän on lahjoittanut meille -
kalliit ja mitä suurimmat lupaukset, että te niiden kautta tulisitte -
jumalallisesta luonnosta osallisiksi ja pelastuisitte siitä turmeluksesta, -
joka maailmassa himojen tähden vallitsee".
Jumalan tunteminen antaa siis meille kalliit ja mitä suurimmat lupaukset.
Tieto Jumalasta on kirjoitettu ylös Raamattuun.
Raamattu on avain Jumalan mieleen ja Hänen tuntemiseensa.
Jumalan tunteminen antaa kaiken tarvittavan elämään ja jumalisuuteen.
Kristuksessa sinulla on jo kaikki, mutta et tiedä sitä.
Moni ajattelee pelkän ihmisen tavoin.
Tämä laulu oli suosittu vuosikymmeniä sitten: -
"Päivä kerrallaan, rakas Jeesus. Herra, tiedät, jos katsot alas, -
että kaikki on nyt huonommin kuin silloin." Miten typerä laulu!
"Jumala, jos katsot alas..." Ikään kuin Hän ei katsoisi.
Laulu jatkuu: "Herra, olen vain ihminen." Se ei ole totta.
En ole vain ihminen. Olen syntynyt uudesti -
ja siirtynyt kuolemasta elämään. Olen uusi luomus Jeesuksessa.
Henkeni on täsmälleen samanlainen kuin Jeesuksen henki.
Tuon laulun laulaminen tuhoaa sinut!
Jos lääkäri sanoo, että sinulla on syöpä ja olet vain ihminen, -
syöpään ei ole hoitoa, ja kuolet.
Jakeen Ef. 1:19 mukaan voima, joka herätti Jeesuksen kuolleista, -
on jo sisälläsi.
Jos tiedostat sen ja lakkaat toimimasta kuin olisit vain ihminen -
ja alat toimia kuin uudestisyntynyt ihminen, jolla on Jumalan voima, -
voit parantua syövästä.
Voin kertoa todistuksen miehestä, joka oli raamattukoulussamme.
Hän aloitti koulun syyskuussa.
Hänellä oli syöpä ja kovat kivut, ja hänen oli vaikea olla kokouksissa.
Kiitospäivän aikaan tilanne paheni, eikä hän voinut palata kouluun.
Hänen vointinsa paheni, ja hän joutui hoitokotiin.
Hänen ei odotettu selviävän aamuun.
Hänellä oli vaipat, eikä hän voinut nostaa kättään.
Hänen vaimonsa otti puhelimella kuvan kasvaimesta.
Se näytti todella rumalta.
Miehen viimeiset hetket olivat käsillä.
Opiskelutoverit ajoivat 300 kilometrin päästä hänen luokseen.
He olivat paikalla, kun lääkäri sanoi, ettei mitään ollut tehtävissä.
He kysyivät: "Haluatko elää vai kuolla?" Mies sanoi: "Haluan elää."
He rukoilivat ja uskoivat, ja pian syöpäkasvain oli poissa.
Mies on palannut kouluun. Hän on terve ja näyttää normaalilta.
Jonkun mielestä näin ei voi tehdä, mutta teillä on väärää tietoa.
Pidätte itseänne vain ihmisinä. Kasvainta ei poistettu.
Leikkausta ei voitu enää tehdä. Kaverit vain uskoivat Jumalaan.
Sinullakin on tämä voima, mutta et vain tiedä sitä.
Laulat olevasi vain ihminen.
Pyydät Jeesusta parantamaan. Kuolet, jos rukoilet noin.
Sinun on tiedettävä, että Jumala on jo tehnyt osuutensa -
ja antanut sinulle voimansa. Hänen ei tarvitse enää toimia.
Tiedosta se, mitä Jumala on tehnyt, -
astu esiin ja käytä uskoasi ja arvovaltaasi.
Ala uskoa, että kielellä on vallassaan kuolema ja elämä, puhu kasvaimille, -
vastusta paholaista ja käske häntä poistumaan elämästäsi.
Älä vain istu kotona ja nosta tukia, vaan nouse ylös ja tee jotain.
Jumala siunaa kättesi työn, mutta sata kertaa nolla on nolla.
Jumala ei voi siunata nollaa. Tee jotain, mene töihin -
kaupan kassalle tai McDonald'siin, niin Jumala siunaa työsi hedelmän.
Jumalan sanassa on periaatteita. Kaikki, mitä elämään tarvitaan, -
tulee Jumalan tuntemisen kautta, ja tieto Jumalasta on Raamatussa.
Hän on lahjoittanut meille kalliit ja mitä suurimmat lupaukset, -
että me niiden kautta tulisimme jumalallisesta luonnosta osallisiksi -
ja pelastuisimme maailmassa vallitsevasta turmeluksesta.
Voit päästä osalliseksi Jumalan luonnosta sen sijaan, -
että olet vihainen, katkera ja masentunut. Se ei ole jumalallista.
Jumala ei ole suuttunut, huolissaan eikä peloissaan.
Jos sinä olet, et olet osallinen Jumalan luonnosta.
Sinulla voi olla se sisälläsi, mutta et tuo sitä esiin.
Jumalan sana ja Jumalan tunteminen ovat avaimet siihen, -
että pääset osalliseksi jumalallisesta luonnosta -
ja pelastut maailman turmeluksesta.
Tämä on todella väkevää asiaa.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan viides osa käsittelee sitä, tarvitsemmeko lisää uskoa.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Tämä osa on tänään saatavana viimeistä päivää.
Muistutan, että sarjan viides osa on tänään saatavana viimeistä päivää.
Voit saada kirjan, työkirjan tai levyt haluamasi suuruista lahjaa vastaan, -
mutta vaikka hinta on vapaasti valittavissa, kaikki eivät voi -
tai halua maksaa mitään. Sen vuoksi tarjoan yksittäisiä osia -
ilmaiseksi yksi kerrallaan kumppanieni tuen turvin.
Tänään siis sarjan viides osa on saatavana viimeistä päivää.
Lupaan, että siitä on sinulle iloa. Sen voi saada ilmaiseksi vielä tänään.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Kesäkuussa hän on Woodland Parkissa raamattukonferenssissa.
Heinäkuussa hän vierailee Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Oletko tyytyväinen elämääsi? Olisiko muutoksen aika?
Oletko valmis selvittämään, mikä on Jumalan suunnitelma sinulle?
Nettisivuiltamme löydät viisi tapaa muuttaa elämäsi Charis-koulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Nettisivuiltamme löydät sinua lähinnä olevan koulun.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus, nettikurssi ja kirjekurssi
Tutustu kouluumme osoitteessa www.charisbiblecollege.org
Voit ilmoittautua myös soittamalla ruudulla näkyviin numeroihin.
Jos soitat USA:n ulkopuolelta, käytä alempaa numeroa.
Käy heti nettisivuillamme, muuta elämäsi ja muuta maailma.
MUUTA ELÄMÄSI. MUUTA MAAILMA.
Suomennos: Anni Lähteenmäki